recursal/SuperWikiNEXT-32B huggingface dataset:
Za ostale ličnosti imenom Linkej, v. Linkej (razvrstavanje).
**Linkej sa Samosa** (starogrčki: ), brat istoričara Durida sa Samosa, bio je starogrčki komički pesnik te autor pisama i anegdota. Živeo je krajem 4. i početkom 3. veka pne. i bio je učenik filozofa Teofrasta. Njegovo delo, posebno pisma i esej o kupovini hrane, otkrivaju da je bio naročito zainteresovan za gastronomske teme. Linkej je i adresat jednog pisma koje mu je uputio Hipoloh i u kome se govori o jelima u Makedoniji. Linkejeva su dela izgubljena, ali su sačuvani brojni citati u Atenejevoj *Gozbi sofista*.

Kao pisac komedije Linkej je bio savremenik i takmac Menandrov, te se svrstava među pisce nove atičke komedije. Jedini odlomak koji se sačuvan potiče iz njegove komedije *Kentaur* (Κένταυρος) i citiran je kod Ateneja; tu se radi o sceni koja se odigrava u Atini i gde se raspravlja o jelovniku za večeru, i to u kontekstu toga odakle koji gost dolazi i kojim bi jelom stoga voleo da bude poslužen.

Linkej je nadživeo Menandra i napisao jedan spis o njemu. Čini se, ipak, da je veći ugled uživao kao gramatičar i prozni pisac nego kao komički pesnik. Spominju se ovi naslovi njegovih dela: *Egipatske povesti* (Αἰγυπτιακά), *Zapisi* (Ἀπομνημονεύματα), *Izreke* (Ἀπόφθέγματα), *Obedna pisma* (Ἐπιστολαί δειπνητικαί), *Veština nabavke* (Τέχνη ὀψωνητική).

Literatura
----------

* Andrew Dalby, "Lynceus and the anecdotists" in *Athenaeus and his world: reading Greek culture in the Roman Empire* ed. David Braund, John Wilkins (Exeter: University of Exeter Press, 2000) str. 372–394.
* R. Kassel and C. Austin, editors, *P C G: Poetae comici Graeci*. Berlin: De Gruyter, 1983– .
* Smith, Philip (1867), „Lynceus (3)",  Smith, William, *Dictionary of Greek and Roman Biography and Mythology*, **1**, Boston, pp. 8

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 52081320
* GND: 102397716

 |
**Nada Zec Ivanović** (Dubrovnik, 16. lipnja 1965.), hrvatska slikarica.

Životopis
---------

Diplomirala je na Akademiji likovnih umjetnosti u Sarajevu. Nakon toga radi kao nastavnica likovnog odgoja u osnovnoj školi. Njeno slikarstvo možemo pratiti kroz nekoliko ciklusa. Prva faza je Snoviđenja ili Čudovišta koja ju je odmah predstavila kao slikaricu razvijenog umjetničog senzibiliteta, a nastavlja se na korijene Hieronymusa Boscha i njegovih čudovišnih figura. Za nju je karakteristična tehnika slikanja špatulom debelim namazima boje, impastom. Nešto kasniji ciklus tvore Letači, nadnaravna bića lijepog trenutka koji su slikani kistom na platnu, time još više naglašavajući da je riječ o novome ciklusu. Nakon toga, uslijedio je povratak debelim nanosima boje u novom ciklusu Friendship. Ta posljednja faza nešto je jačeg intenziteta kolorita nego li dotadašnje. Njeno slikarstvo priznali su najveći hrvatski likovni stručnjaci, poput akademika Tonka Maroevića.

Vidi još
--------

* Dubrovačko slikarstvo
Animacija presjeka mozga odraslog čovjeka
**Neuronauka** je široka oblast koja se bavi naučnom studijom nervnog sistema, uključujući strukturu, funkcije, istoriju evolucije, razvoj, genetiku, biohemiju, fiziologiju, farmakologiju i patologiju nervnog sistema. Tradicionalno je svrstavana u biologiju. Skorašnja presijecanja interesovanja mnogih naučnih oblasti i disciplina, uključujući kognitivnu i neuropsihologiju, računarstvo, statistiku, fiziku i medicinu, dovela su do širenja zadataka neuronauke, i danas uključuje svako naučno i sistematsko, eksperimentalno i teorijsko istraživanje centralnog i perifernog nervnog sistema bioloških organizama. Metodologije koje koriste neuronaučnici obuhvataju analizu biohemijskih procesa i genetičke analize dinamike individualnih nervnih ćelija i njihovih molekularnih sastojaka, do vizuelnog predstavljanja perceptualnih i motornih procesa u mozgu. 

Neuronauka se nalazi na granici između istraživanja mozga i uma. Analiza i studija mozga je od velike važnosti za razumijevanje i shvatanje načina na koje percipiramo i obavljamo interakcije sa okolinom i posebno, na koje se sve načine ljudsko iskustvo i ljudska biologija međusobno uslovljavaju.

  


| * p
* r
* u
Osnovne discipline biologije |
| --- |
| Anatomija • Astrobiologija • Biohemija • Bioinformatika • Botanika • Celularna • Ekologija • Embriologija • Teorija evolucije • Fiziologija • Genetika • Genomika • Histologija • Marinska • Mikologija • Mikrobiologija • Molekularna • Morfologija • Paleontologija • Parazitologija • Taksonomija • Zoologija |

***Neuronauka*** na Wikimedijinoj ostavi
**Lolicore** je glazbeni stil nastao pod utjecajem speedcorea i housea.

Karakteriziraju ga vrlo distorzirani i povišeni loli glasovi te ekstremni tempo često popraćen techno ritmom. Pjesme uobičajeno traju ne više od 2 minute (neke traju i manje od 1 minute, no na sceni postoje mnogi producenti gdje pjesma traje i preko 3 minute), glasovi se sastoje od male djece (ženskih vokala iz anime serija) i povišenih vriskova (većinom euforičnih). "Teme stihova" su u dometu od lolicona do japanske kulture i svega između ostalog. Brzi drum ritmovi pružaju, uz korištenje uzoraka, konstantnu prepreku buke. Lolicore ima utjecaje iz speedcore i breakcore.

U biti, lolicore ismijava lolicon - opsjednutost hiperseksualiziranim mladim djevojkama koje se mogu naći u japanskim mangama, animeima and J-pop kulturi idola tako reciklirajući uzorke i glazbu iz tih subkultura u abrazivne kolaže koji ističu "pogrešnosti" vrste glazbe na granici lake pornografije za pedofile. Nasuprot tome, postoje izvođači koji koriste glazbu za veličanje pedofilije, koristeći iste metode za sviranje u počast pojedinim parafilijama. (Nevjerujte ovom *pedofilstvu* napisanom ovdje, neki metalac pisao ovo, pedofilija nema veze s ovim tipom glazbe, ovo je samo lakši i simpatičniji oblik speedcore, extratone, splittercore, flashcore i sl. nastao pod utjecajem breakcore. Simpatične vokale djevojaka koje čujete su izrezi iz anime-a, ali i hentai-a bez izravne namjere pedofilstva. Na raznim forumima i stranicama činjenice, koje objašnjavaju ljudi koji nemaju veze za ovim tipom glazbe, su pretjerali u svakom pogledu seksualnosti ove glazbe.)

Producenti:

* Goreshit
* LeaF
* Slax
* Lolimaster
* Himeko Katagiri
* BLÆRG
* Hawawa
* Emray

Etc.

Izvori
------

* rateyourmusic.com - Lolicore
* Last.fm - Lolicore

| * p
* r
* u
Hardcore techno |
| --- |
| Vrste i podvrste  Stilovi i podstlovi | Acidcore • Artcore • Bouncy techno • Breakbeat hardcore • Breakcore • Clowncore • Darkcore (Doomcore) • Deathcore • Digital hardcore • Drum'n'core • Extratone • Flashcore • Freeform hardcore • Frenchcore • Gabber • Gabber metal • Happy hardcore • Hard techno • Hardcore breaks • Hardstyle • Industrial hardcore • J-Core • Jumpstyle • Mákina • New beat • Newstyle • Noisecore • Oldschool hardcore • Power noise • Raggacore • Schranz • Speedbass • Speedcore • Splittercore • Terrorcore • Trancecore • UK Hardcore |
| Povezane vrste i stilovi | Aggrotech • Lento Violento • Skullstep |
| Muzički događaji | A Nightmare in Rotterdam • Decibel Outdoor • Defqon.1 • Dominator • Ghost-town • Ground Zero • Hellraiser • Masters of Hardcore • Megarave • Mindcontroller • Mysteryland • Q-base • Qlimax • Ravers Religion • Sensation Black • Thunderdome |
| Izdavačke kuće | Hardcore/gabber • Hardstyle |
| Povezano | Popis izvođača hardcore techno kategorije • Hakken |
Novi Južni Vels u Australiji
**Novi Južni Vels** – NJV (engl. ) je sa 6.817.100 stanovnika, najmnogoljudnija država Australije. Nalazi se severno od Viktorije i južno od Kvinslenda. Glavni i najveći grad je Sidnej sa 4.254.900 stanovnika. Osnovana je 1788. i odmah je priključena Australiji. Imala je isti položaj kao i ostale članice. Tokom 19. veka za vreme kolonijalnih osvajanja britanske mornarice, ubrzo je pala pod vlast engleske krune. Zajedno sa Viktorijom, Kvinslendom, Tasmanijom, Severnom teritorijom i Novim Zelandom činila je koloniju pod upravom Ujedinjenog Kraljevstva.

Istorija
--------

Arheološke iskopine sa područja Novog Južnog Velsa su dokazala da je na ostrvu pre 6.000 godina postojalo prvo naselje. Aboridžini prastanovnici Novog Južnog Velsa. Evropljani su Novi Južni Vels otkrili sredinom 1770, kada je kapetan Džejms Kuk plovio australijskom istočnom obalom.

Demografija
-----------

Sa 6.817.100 stanovnika, Novi Južni Vels prestavlja najnaseljenij i deo Australije. Upoređujući sa podacima iz 2003. 2006. godine zabeležen je rast od 38.700 ljudi. To pokazuje da na godišnjem nivou populacija raste za 0,6%. To je znčajan pad s obzirom da je u poslednjih 10 godina rast bio oko 1,1%.
Oko 60% celokupnog stanovništva Novog Južnog Velsa živi u Sidneju - preko 4.254.900 stanovnika.

| * p
* r
* u
Države i teritorije Australije |
| --- |
| Države imatične teritorije | Teritorija glavnog grada Australije • Novi Južni Wales • Sjeverna teritorija • Queensland • Južna Australija • Tasmania • Victoria • Zapadna Australija • Teritorija Jervis Bay | Zastava Australije |
| Vanjske teritorije | Otoci Ashmore i Cartier • Australijska Antarktička Teritorija • Božićni Otok • Kokosovi (Keeling) Otoci • Otoci Koraljnog Mora • Otok Heard i Otoci McDonald • Otok Norfolk  |

***Novi Južni Wales*** na Wikimedijinoj ostavi
**Publije Vacinije** (*Publius Vacinius*, 1. vijek pne.) bio je rimski političar iz vremena kraja Republike.

Godine 63. pne. je služio kao kvestor, a godine 59. pne. kao tribun, kada se istakao kao jedan od najvatrenijih sljedbenika Julija Cezara. Upravo na njegov prijedlog je Cezar dobio prokonzulstvo Cisalpinske Galije i Ilirika, koje mu je poslužilo kao baza za galske ratove. Godine 55. pne. je služio kao pretor, a tom prilikom mu je suđeno zbog korupcije gdje ga je branio Ciceron, usprkos osobnih antipatija.

Vacinije je nakon toga služio kao Cezarov oficir u Galiji, a potom u građanskom ratu. Tokom rata je kao Cezarov izaslanik predao mirovnu ponudu Pompeju. Pred bitku kod Farsala 48. pne. je branio Brindizij od eventualnog pomepjanskog napada.

Za zasluge ga je Cezar godine 47. pne. nagradio mjestom konzula. Godine 46. pne. je poslan u Ilirik, gdje je pobijedio pompejansku vojsku Marka Oktavija. Tamo je ostao do 44. pne. kada su, nakon Cezarovog ubistva, njegovi vojnici prešli na stranu Bruta. Posljednji put se spominje u decembru 43. pne. kao osoba kojoj je priređen trijumf.
*Za ostale upotrebe, v. Novoseljani (razvrstavanje).*

  
Koordinate: 41° 13′ 24" SGŠ, 21° 23′ 37" IGD

**Novoseljani** (mak. *Novoselani*) su naselje u Republici Makedoniji, u južnom delu države. Novoseljani pripadaju opštini Mogila.

Prirodni uslovi
---------------

Naselje Novoseljani je smešteno u južnom delu Republike Makedonije. Od najbližeg većeg grada, Bitolja, naselje je udaljeno 22 km severno.

Novoseljani se nalaze u zapadnom delu Pelagonije, najveće visoravni Republike Makedonije. Naseljski atar je na istoku ravničarski, dok na zapadu izdiže planina Drevenik. Istočno od naselja protiče Crna reka. Nadmorska visina naselja je približno 600 metara.

Klima u naselju je kontinentalna.

Istorija
--------

Stanovništvo
------------

Novoseljani su prema poslednjem popisu iz 2002. godine imali 50 stanovnika.

Pretežno stanovništvo po poslednjem popisu su etnički Makedonci (100%).

Većinska veroispovest je pravoslavlje.

Vidi još
--------

* Opština Mogila

Izvori
------

* Popis u Makedoniji 2002. - Knjiga 10.

Spoljašnje veze
---------------

***Novoseljani (Bitolj)*** na Wikimedijinoj ostavi

* www.mogila.gov.mk Zvanična stranica opštine Mogila

  

  


| p • r • uNaseljena mesta opštine Mogila |
| --- |
| **Mogila** • 
Alinci • 
Beranci • 
Budakovo •
Vašarejca • 
Gornja Čarlija • 
Donja Čarlija • 
Dedebalci • 
Dobruševo •
Donji Srpci • 
Ivanjevci • 
Loznani • 
Mojno • 
Musinci •
Novoseljani • 
Nošpal • 
Podino • 
Puturus • 
Radobor •
Sveti Todori • 
Trap • 
Trnovci • 
Crničani |  |
|  |
| --- |
| Serija članaka na temu:
**Zoologija**

 |
| **Grane zoologije** |
| Antrozoologija • Apiologija
Araknologija • Cetologija
Konkologija • Entomologija
Etologija • Herpetologija
Ihtiologija • Kriptozoologija
Malakologija • Mamalogija
Mirmekologija • Neuroetologija
Ornitologija • Planktologija
Paleozoologija • Primatologija |
| **Poznati zoolozi** |
| Georges Cuvier • Charles Darwin
William Kirby • Carolus Linnaeus
Konrad Lorenz • Thomas Say
Alfred Russel Wallace • više... |
| **Historija** |
| Prije Darwina
Poslije Darwina |

**Primatologija** proučava primate, time predstavljajući prilično raznovrsnu disciplinu; primatolozi se mogu naći na odsjecima za biologiju, antropologiju, psihologiju, kao i na mnogim drugim. U bliskoj je vezi sa fizičkom antropologijom, koja je primatologija roda *homo*, naročito *homo sapiens*. 

Moderna primatologija je veoma raznovrsna nauka. Ona obuhvata istraživanja koja se protežu od anatomskih poručavanja preteča primata i terenskih proučavanja primata u njihovoj prirodnoj životnoj sredini (habitatu, do eksperimenata iz životinjske psihologija i jezika čovjekolikih majmuna. Primatologija je uveliko osvijetlila osnovna ljudska ponašanja kao i prastaro porijeklo tih ponašanja.

Veze
----

* fizička antropologija
* biologija

Vanjski linkovi
---------------

* World Directory of Primatologists Arhivirano 2003-02-07 na Wayback Machine-u
* Primatologist Biographies Arhivirano 2003-02-10 na Wayback Machine-u
**Novozelandski dugorepi šišmiš** (*Chalinolobus tuberculata*), znan i kao **pekapeka-tou-roa**, jedna je od 15 vrsta šišmiša iz roda *Chalinolobus*. Radi se o endemskoj vrsti s Novog Zelanda, iako je u pitanju bliski rođak još pet drugih vrsta iz skupine dugorepih šišmiša koji obitavaju u Australiji i drugdje. 

Eholokacija ovog šimiša je relativno niskve frekvencije tako da ju mogu čuti čak i neki ljudi. Može letjeti i do 60 km/h, a ima i vrlo velik raspon staništa, od čak 100 km². Kao zračni kukcojed, novozelandski dugorepi šišmiš se hrani moljcima, sitnim muhama, komarcima i kornjašima, a primarna lovišta su mu rubna područja šuma. Može težiti između 8 i 12 grama. 

Ženke okote samo jedno mladunče tokom ljeta i samostalno se brinu o njemu, mada se znaju udružiti i s drugim ženkama u skupine do 120 jedinki. Te podkolonije se gotovo svakodnevno sele na nova stabla, prilikom čega se redovito razdvajaju u manje skupine i ponovo spajaju. U nekim područjima za staništa koriste i pećine, ali to je u pravilo rijetko.
**Najerilla** je rijeka na sjeverozapadu Španjolske, pritoka rijeke Ebro duga 72,4 km.
Najerilla je sa svojim slivom od 1.105 km² najveći i najznačajniji vodotok Regije La Rioja.

Hidrografija
------------

Najerilla se formira od nekoliko vodotoka na nadmorskoj visini od 1.640 metara u Iberijskom gorju, preciznije između masiva Demanda i Urbión u Provinciji Burgos.Ti vodotoci izviru iz glacijalnih jezera od kojih su najznačajnija Laguna Negra i Laguna Larga koji leže na 2.000 metara nadmorske visine.

Od izvora gdje se zove **Neila** teče prema sjeverozapadu kroz usku kotlinu do vapnenačke barijere kod gradića Anguiana. Nakon nje se kotlina rijeke značajno širi sve do ušća na terenu općine Torremontalbo, na nadmorskoj visini od 405 metara.

Na svom toku Najerilla prikuplja brojne male pritoke od kojih se ističu; Neila, Urbión, Brieva i Yalde kao desne, i Tobías, Cárdenas i Tuerto kao lijeve.

Izvori
------

1. 1 2  „*El valle del Najerilla*" (španjolski). Gobierno de La Rioja. Arhivirano iz originala na datum 2022-03-03. Pristupljeno 4. 6. 2019.
2. 1 2 3 4 5 6 7 8   „*El Río Najerilla*" (španjolski). Confederación Hidrográfica del Ebro. Pristupljeno 4. 6. 2019.

Vanjske veze
------------

***Najerilla*** na Wikimedijinoj ostavi

* *El valle del Najerilla* Arhivirano 2022-03-03 na Wayback Machine-u (`es`)
**Primas** (lat. *prvi*, *prvak*) je počasni naslov pojedinih visokih crkvenih dostojanstvenika u Katoličkoj Crkvi. Naslov se prvi put javlja u 4. stoljeću u Africi. U prošlosti, tu je titulu držao biskup koji je imao jurisdikciju nad jednom ili više crkvenih pokrajina. U srednjem vijeku, a u nekim zemljama i u novom vijeku, primas je bio prvi od biskupa neke države i kao takav je nadzirao ostale metropolije i nadbiskupije (npr. nadbiskup Toleda bio je primas Španjolske, a papa primas Italije).

Primas u Hrvatskoj
------------------

Naslov *primas Croatiae et Dalmatiae* ili *primas Dalmatiae et totiusque Croatia* nosio je splitski metropolit i nadbiskup koji je imao crkvenu jurisdikciju nad gotovo čitavom Hrvatskom.

Osnutak zagrebačke biskupije (o. 1094.), podređene Ostrogonskoj (od 1180. Kaločkoj) metropoliji, bio je veliki udarac za Splitsku metropliju, ali i za crkveno jedinstvo Hrvatske. Sljedeća stoljeća donose daljnji pad teritorijalne i materijalne osnove Splitske metropolije, što je naročito izraženo nakon 1409. (gubitak veze sa zaleđem) i prodorom Turaka koji su suzili realni teritorijalni obuhvat metropolije i sveli je u lokalni razmjer važnosti. Unatoč tome, splitski se nadbiskupi i dalje kite prestižnim naslovom "primas Croatiae et Dalmatiae".

Pad Mletačke Republike 1797. godine i inkorporacija Dalmacije u sastav Austrije nisu Splitskoj nadbiskupiji donijeli oživotvorenja praznog naslova, već je štoviše, papinskom bulom **Locum Beati Petri** 1828. godine, a na zahtjev Habsburgovaca, nadbiskupija snižena na rang biskupije i podložena Zadarskoj nadbiskupiji.
Novi važan trenutak dogodio se 1852. kada se Zagrebačka biskupija na poticaj bana Jelačića, odvojila od Kaločke nadbiskupije i bila uzvišena na rang nadbiskupije i matropolije okupljajući pod sobom Crkvu u Hrvata i postajući njen centar i ishodište kulturnog i političkog djelovanja.

Ponovnim promaknućem splitske biskupije na rang nadbiskupije i metropolije 1969. godine (papa Pavao VI.) nije otvoreno pitanje vraćanja titule primasa.
**Layamon** kojiput pisan kao *Layamon* ili *Laghamon*, aktivan tokom 12. vijeka, bio je rano srednjovjekovni engleski pjesnik, autor romana-kronike - *Brut*, jedne od najistaknutijih engleskih poema 12. vijeka.

To je prvo djelo na engleskom jeziku koje se odnosi na legendu o Kralju Arthuru i Vitezove Okruglog stola, napisano u vrijeme kad je engleski jezik bio gotovo potpuno zasjenjen francuskim i latinskim kao jezicima književnosti.

Biografija
----------

Layamon je sam sebe opisao kao svećenika koji radi i živi u Arley Kingsu u Worcestershireu. Njemu je kao inspiracija za *Bruta* poslužio Waceov - *Roman de Rou*, koji je pak bio anglo-normanska adaptacija Monmouthove - *Historia Regum Britanniae*. On je u oko 16.000 dugih redova (često isprekidanim kratkim stihovima), ispričao mitološku historiju Britanije, od iskrcavanja Bruta Trojanskog, pra-praunuka slavnog Eneje, sve do konačne Saksonske pobjede nad Britima 689.

Jedna trećina poeme posvećena je legendi o Kralju Arthuru, ali kako Layamon nije bio sklon pisanju klasičnih viteških romansi onog vremena, koncentrirao se na opisivanje ratničkih prizora sa sjajnim ratnikom Arthurom na čelu.

Izvori
------

1. 1 2 3 4 5   „*Lawamon*" (engleski). Encyclopædia Britannica. Pristupljeno 03. 01. 2018.

Vanjske veze
------------

* *Lawamon* na portalu Encyclopædia Britannica (`en`)
**ALF** je američki televizijski science fiction sitcom koji se originalno emitirao od 1986. do 1990. na programu TV-mreže NBC. Njegov protagonist je bio Gordon Shumway ili Alf (skraćenica od "Alien Life Form" ili "vanzemaljski oblik života"), vanzemaljac sa planeta Melmac, koji se sa svojim brodom srušio na imanje prosječne američke porodice Tanner, koja ga je usvojila.

Gordon je visok oko 95 centimetara, a glavno jelo su mu mačke. Ima neizmjeran smisao za humor i voli puno jesti. Serija je bila jako popularana svugdje u svijetu, a ALF je označen kao najpoznatiji izvanzemaljac u serijama. Nekoliko puta je lik bio gost u Tonight Show. I danas serija proživljava reprize u mnogim državama.

Produkcija
----------

Glavni producenti Paul Fusco i Tom Patchett nisu htjeli otkrivati nikome kako Alf funkcionira. To je bilo zato, jer je cijeli lik bio pokretan od strane lutkara. Sam set je bio stvoren na visokoj platformi sa mnogo vrata u podu, tako da bi lutkari mogli pokretati Alfa. Ono što je najviše frustriralo sve je, da su neke scene morale biti snimane u roku od nekoliko zato jer producenti nisu htjeli da se vide lutkari koji pokreću Alfa. Nekoliko puta, primjerice na glavnoj sceni predstavljanja glumaca je u kostim Alfa bio obučen patuljak Michu Mezsapos.

Zanimljivosti
-------------

Alfov glas davao je producent Paul Fusco. Njega se može vidjeti u epizodi u 4 sezoni, kada vodi emisiju Crime Stoppers.
Ćelijska struktura bakterije, člana jednog od dva domena prokariota
Poređenja Eukariota i Prokariota
**Prokariotske ćelije** (grč. pro = pre; karyon = jedro; *pre jedra*) su male, jednostavne građe, opkoljene ćelijskim zidom i membranom, a nemaju jedro niti ćelijske organele, osim ribozoma. Njihov genetički materijal (DNK) se nalazi slobodan, u delu citoplazme koji se naziva nukleoid (*sličan jedru*, zato što nije odvojen membranom od ostalog dela citoplazme). DNK je u obliku prstena (kružna DNK), i najčešće jedna prokariotska ćelija ima jedan molekul DNK (jedan kromosom). Molekul DNK je vezan za proteine, ali ta veza nije tako čvrsta i stabilna kao kod eukariota. Nukleoid je veoma dinamična struktura, što je verovatno povezano sa time da se prokariotske ćelije dele na svakih 15-20 minuta. Razmnožavaju se prostom ćelijskom deobom (amitozom). Mitoza i mejoza kod njih ne postoje.

Pored toga što nema pravo, diferencirano jedro, prokariotska ćelija ne sadrži ni ćelijske organele, osim ribozoma u kojima se sintetišu proteini. Ribozomi prokariota su sitniji od eukariotskih i označavaju se kao 70S (S je koeficijent sedimentacije, tj. taloženja, koji određuje veličinu i oblik nekog molekula; naziva se još i Svedbergova konstanta). Iako je bez ćelijskih organela ova ćelija obavlja slične funkcije kao i eukariotska i to u određenim delovima ćelije. Ćelijsko disanje obavlja se pomoću niza enzima (respiratorni lanac enzima) koji su vezani za ćelijsku membranu. Osim toga za membranu je, najmanje na jednom mestu, vezana DNK, a vezani su i enzimi koji učestvuju u replikaciji i deobi. Da bi se ukupna površina membrane povećala, a time i intezitet procesa vezanih za nju, dolazi do obrazovanja uvrata membrane nazvanih mezozomi. Kod cijanobakterija, koje mogu da obavljaju fotosintezu, za uvrate membrane su vezani pigmenti i enzimi koji učestvuju u fotosintezi.

Ćelijski zid je jedinstven po sastavu jer sadrži muramijsku kiselinu (ili murein). Za razliku od biljaka eukariota, prokariotski ćelijski zid nikada ne sadrži celulozu. Prokariotskim organizmima pripadaju bakterije i modrozelene alge (cijanofite), dok su svi ostali organizmi, bilo jednoćelijski, bilo višećelijski, eukarioti.

Vanjske veze
------------

***Prokariote*** na Wikimedijinoj ostavi

* Prokaryote versus eukaryote, BioMineWiki Arhivirano 2012-10-25 na Wayback Machine-u
* The Taxonomic Outline of Bacteria and Archaea Arhivirano 2013-05-02 na Wayback Machine-u
* The Prokaryote-Eukaryote Dichotomy: Meanings and Mythology
* Quiz on prokaryote anatomy
* TOLWEB page on Eukaryote-Prokaryote phylogeny Arhivirano 2012-09-11 na Wayback Machine-u
Za južnovijetnamsku fregatu, v. RVNS Ngo Quyen (HQ-17).
**Ngô Quyền** (Hán tự: 吳權, pinyin **Wú Quán**) (12. mart 897 – 944) bio je vijetnamski prefekt i vojskovođa poznat po tome što je kao komandant ustaničke vojske u bitci na rijeci Bach Dang godine 938. porazio vojsku kineske države Južni Han te tako okončao više od hiljadu godina kineske vlasti nad današnjim sjevernim Vijetnamom. 

Rodio se u Đường Lâmu (današnji distrikt Ba Vì u provinciji Ha Tay, nedaleko od Hanoja). Bio je sin Ngô Mâna, domaćeg velikodostojnika koji je služio kineskim vlastima pod dinastijom Tang. Otac mu je bio sljedbenikPhùng Hưnga, prvog gospodara-zaštitnika Annama i gospodara rata koji je iskoristio sumrak dinastije Tang kako bi Annam učinio de facto nezavisnim od kineskih careva.

Godine 931. je služio pod Dương Đình Nghệom i napredovao u vojnoj službi. Godine 934. je unaprijeđen u vojnog guvernera Ái Châua. Kada je Dương Đình Nghệ ubijen u vojnom puču 938. od strane uzurpatora Kiều Công Tiễna, Ngo Quyen je smjesta preuzeo kontrolu nad vojskom, porazio i dao pogubiti Kiều Công Tiễna. Ti su događaji državi Južni Han poslužili kao izgovor za invaziju kojom se trebala de facto trebala potvrditi kineska vlast nad Vijetnamom. Ngô Quyền je predvidio kineske poteze i dobro pripremio obranu, što je dovelo do bitke u kojoj su Kinezi odlučno poraženi.

Ngô Quyền je nakon bitke proglašen kraljem, a što je titula koju je Kinesko Carstvo priznalo 939. Njegova dinastija Ngo će vladati Vijetnamom do 967. i smatra se prvom dinastijom nezavisnog Vijetnama. 

Naslijedio ga je nećak Duong Tam Kha.

Literatura
----------

* 
* 
* Arhivirano 2006-10-18 na Wayback Machine-u

|  |
| --- |
| Ngo Quyen **Ngô Dynasty****Rođen/a:** 897  **Umro/la:** 944 |
| Prethodi:**Kiều Công Tiễn** | **kralj Nam Việta**939 – 944 | Slijedi:**Dương Tam Kha** |
**Motorola 68000** je 16/32 bitni procesor Motorola kompanije koji je prvi puta proizveden 1979. godine. Ovaj procesor se još uvijek nalazi u proizvodnji iako ga danas više ne proizvodi Motorola nego njena bivša proizvodna jedinica koja je postala samostalna kompanija imena Freescale Semiconductor.

Povijest
--------

Nastankom konkurencije 8 bitnom procesoru Motorole imena 6800 kompanija donosi odluku 1976. godine o početku stvaranja prvog 16 bitnog procesora. On će ugledati svijetlo dana 1979. godina, a proizvodnja za tržište počinje 1980 godine. U prvim godinama, proizvode se procesori brzine 4, 6, 8, 10 i 12.5 Mhz, a brzina od 20 megaherca će biti dostignuta tek u drugoj polovici osamdesetih. U informatičkoj klimi osamdesetih godina Motorola će isto kao i ranije Intel dopustiti i drugim kompanijama da proizvode ovaj čip. Među proizvođačima su bili Toshiba, Thompson, Rockwell a najveću pomoć u daljnjoj proizvodnji će svojim usavršavanjem osnovnog dizajna dati Hitachi koji diže takt na 20 Mhz i smanjuje potrošnju električne energije na samo 10 % od one osnovnog dizajna (s 1.35 wata, na 0.13)

Kompjuteri i igraće konzole
---------------------------

Procesor Motorola 68000 je bio korišten u sljedećim kompjuterima:

* TRS-80 Model 16
* SAGE II i SAGE IV
* Sun-1
* Apple Lisa
* Macintosh 128K, Macintosh 512K i Macintosh Plus
* Atari ST i Atari Mega STE
* Commodore Amiga 500, 2000, 3000, 500+ i 600
* CDTV
* Sharp X68000
* Sega Mega Drive - Sega Genesis
* Sega Mega Drive 2
*

Kasniji modeli
--------------

Otkrivanjem nedostataka tijekom korištenja procesora 68000, Motorola će izbaciti na tržište model 68010 već 1982. godine, ali pošto on neće biti 100 % kompatibilan s 68000 tržište ga nije prihvatilo tako da pravi nasljednik postaje tek model Motorola 68020 koji izlazi na tržište 1984. godine.

***Motorola 68000*** na Wikimedijinoj ostavi
**No-CD crack** ili **No-DVD crack** je modificirana izvršna (.exe) datoteka ili posebni, takozvani *patcher* program koji uklanja softverske mehanizme provjere ispravnosti CD-a/DVD-a ugrađene u neki softver, tako da korisnik ne mora ubaciti CD-ROM ili DVD-ROM u kompjuter. 

Ova metoda smatra se vrstom softverskog crackiranja (krekiranja), i ovakvi crackovi mogu se naći na Internetu preko internetskih stranica namijenjenih reverzibilnom inženjeringu i mreža za dijeljenje datoteka. Mogu se koristiti u legalne svrhe, kao što je pravljenje sigurnosne kopije (*backupa*) legalno kupljenog softvera, što je korisničko pravo u mnogim zemljama, ili zaobilaženja nepraktičnosti ubacivanja CD-ROM-a ili DVD ROM-a svaki put kad se mora koristiti softver, iako postoje i ilegalni načini korištenja, kao kada korisnik želi pokrenuti pune verzije nelegalno dobivenih aplikacija bez originalnog diska.

Zaštita se također ponekad može zaobići montiranjem s alatom kao što je Daemon Tools. Jedna od dobrih strana jest da se podaci s montiranog diska općenito učitavaju mnogo brže nego na pravom jer su podaci pohranjeni na tvrdom disku. Neki programi, međutim, mogu detektirati prisutnost softvera za montiranje i odbiti se pokrenuti ako je neki pronađen.
Kupola stanice U-Bahna Nollendorfplatz. Stanica U-Bahna Nollendorfplatz (oko 1903.)
**Nollendorfplatz** (neformalno se često naziva *Nolli* ili *Nolle*) je trg u Berlinu, na Schönebergu. Ime je dobio 1864. godine po nemačkom nazivu češkog sela Nakléřov (nemački: Nollendorf), kod koga se odigrala bitaka u ratu za oslobođenje od Napoleona. 

Direktno na Nollendorfplatzu se nalazi zgrada nekadašnjeg teatra *Metropol*, izgrađena 1906. godine. U posleratnom periodu ovo je bila diskoteka Metropol, a od 2005. klub *Goya*, koji je zatvoren već 2006. zbog bankrota usled nedovoljne posećenosti.

Stanica U-Bahna
---------------

Nollendorfplatz je stanica kroz koju prolaze četiri linije berlinskog U-Bahna: U1, U2, U3 i U4. Stanica se sastoji od jedne nadzemne stanice, sa velikom kupolom, ispod koje prolazi U2, i dvospratne podzemne stanice za linije U1, U3 i U4. 

Stanica je otvorena još 1902. godine, kao stanica prve U-Bahn linije. Projektovali su je arhitekti Wilhelm Albert Cremer i Richard Wolffenstein. Ovo je poslednja nadzemna stanica na liniji U2 u pravcu zapada. Između 1908. i 1910. izgrađena je nova linija, *Schöneberger U-Bahn* (danas U4).

Gej kvart
---------

 Memorijalna tabla posvećena gej žrtvama Holokausta na stanici Nollendorfplatz.
Deo oko Nollendorfplaza do susednog Winterfeldtplatza i ulice između ulica Motzstraße, Maaßenstraße, Nollendorfstraße smatraju se centrom LGBT scene u zapadnom delu Berlina. Nollendorfplatz i deo oko njega je važio za gej kvart i pre Drugog svetskog rata, u vreme kada je Berlin bio grad sa najrazvijenijom LGBT scenom. Tu je sniman Hirschfeldov film *Anders als die Anderen* i poslužio je kao inspiracija Isherwoodu za romane *Mr. Norris Changes Trains* i *Goodbye to Berlin*, čija radnja je smeštena ovde i na osnovu kojih je kasnije napravljen mjuzikl *Cabaret*. Jdan od najpoznatijih noćnih klubova, *Eldorado*, koji opisuju Isherwood, kao i Eirka i Klaus Mann, okupljao je LGBT osobe, među kojima su bili i Marlene Dietrich, Claire Waldorff, Wilhelm Bendow i drugi. *Eldorado* je bio prvi gej klub koji su nacisti zatvorili u toku progona LGBT osoba. Na stanici U-Bahna nalazi se spomen ploča ispod ružičastog trougla, posvećena gej žrtvama Holokausta.

Danas se ovde nalazi veliki broj gej klubova, barova i dark roomova. Ovo je i centar gej leather scene.
Na Nollendorfplatzu se nalazi Mann-O-Meter, LGBT informativni centar.

Izvori
------

1. ↑  „Berlin für Schwule und Lesben" (nemački). berlin-tourist-information.de. Arhivirano iz originala na datum 2007-02-11. Pristupljeno 10.2.2007.

Vidi još
--------

* Wittenbergplatz
* Prenzlauer Berg
* Lista berlinskih U-voz i S-voz stanica

Eksterni linkovi
----------------

***Nollendorfplatz*** na Wikimedijinoj ostavi

* Berlin for Gays and Lesbians, The gay districts Arhivirano 2005-02-04 na Wayback Machine-u
**Leon** (španjolski: *Departamento de Leon*) je jedan od 15 departmana na koji je Nikaragva administrativno podjeljena.

Karakteristike
--------------

Leon se nalazi na zapadu zemlje, sa sjevera graniči sa departmanima Chinandega i Estelí, sa jugoistoka sa Departmanom Managua, sa istoka sa Departmanom Matagalpa i sa zapada sa Pacifikom.

Departman ima površinu od 5,138 km², na kojoj je 2021. živilo 423,012 stanovnika.

Administrativna podjela
-----------------------

Leon je podjeljen na 10 općina (španjolski: *municipalities*); Leon, Telica, Quezalguaque, Larreynaga, El Sauce, Achuapa, Santa Rosa del Peñón, El Jicaral, 
La Paz Centro i Nagarote.

Administrativni centar departmana je grad Leon koji ima 175,026 stanovnika

Leon je osnovao španjolski konkvistador Francisco Hernández de Córdoba 1524. sve do 1824. bio je prijestolnica Nikaragve.

Izvori
------

1. 1 2  „*Leon Department – Capital: Leon*" (engleski). City population. Pristupljeno 14.4.2023.
2. 1 2  „*Departamento de León*" (španjolski). Visita Nicaragua. Pristupljeno 14.4.2023.
3. ↑  „*León in León*" (engleski). City population. Pristupljeno 14.4.2023.

Vanjske veze
------------

***León (nikaragvanski departman)*** na Wikimedijinoj ostavi

* *Leon* (`es`)

| * p
* r
* u
Departmani i autonomne regije Nikaragve |
| --- |
| Zastava NikaragveZastava Nikaragve | 
Boaco • Carazo • Chinandega • Chontales • Estelí • 
Granada • Jinotega • León • Madriz • Managua • Masaya • Matagalpa • Nueva Segovia • Río San Juan • Rivas • Autonomna regija Sjeverni Atlantik • Autonomna regija Južni Atlantik
 |

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Nojko Marinović** (Bruška, 26. 9. 1948.) je bivši zapovjednik HV-a koji se istaknuo zbog svoje uloge obrane Dubrovnika tijekom opsade 1991.

Završio je vojne škole JNA. Sve do 9. mjeseca bio je zapovjednik 472. brigade JNA u vojarni u Trebinju i držao čin pukovnika. Ipak, nakon izbijanja Rata u Hrvatskoj, 17.9. 1991. napušta Trebinje i prelazi na hrvatsku stranu 19. 9. 1991. Sa sobom je ponio planove JNA o napadu na Dubrovnik. Žurno je sastavio obranu Dubrovnika od policajaca i dobrovoljaca koja je na početku brojala tek oko 670 ljudi. Raspolagali su sa 10 protuavionskih topova, 17 minobacača i još 4 topa kalibra 85 milimetara. Ipak, zahvaljujući pažljivom planiranju, uspio se postrojiti obranu koja je spriječila pad Dubrovnika.

U martu 1992. teško je ranjen u eksploziji mine.

Godine 2000. bio je jedan od 12 generala potpisinika otvorenog pisma kojim su hrvatske dužnosnike, institucije i medije upozorili na navodno "neistinito prikazivanje Rata u Hrvatskoj". 2003. svjedočio je videovezom protiv Slobodana Miloševića na suđenju pred MKSJ-om.

Izvori
------

1. 1 2 3  „Nojko Marinović - Biografija". Večernji list. Arhivirano iz originala na datum 2015-11-20. Pristupljeno 2016-02-23.
2. 1 2  „Transcipt - Slobodan Milosevic Trial". MKSJ. 3. 4. 2003. str. 18577, 18578.
3. 1 2  „Dubrovačka Republika u sastavu 'Srboslavije'". Sense Agency. 3. 4. 2003. [*mrtav link*]
4. ↑  „General Nojko Marinović svjedočio protiv Miloševića". index.hr. 3. 4. 2003.
**NSSM 200** (National Security Council Study Memorandum 200) je tajni maltuzijanski dokument kojega je objavio Henry Kissinger za vrijeme naftne krize, 16. 10. 1975. koji potvrđuje potrebu za "američkom kontrolom nad pitanjima svjetske populacije".

NSSM 200 tvrdi da porast stanovništva u određenim zemljama u razvoju, koje osim toga imaju strateška bogatstva potrebna američkom gospodarstvu, predstavlja potencijalnu "prijetnju nacionalnoj sigurnosti" SAD-a. Ta studija upozorava da će te zemlje, koje imaju potrebne sirovine, pod pritiskom većeg broja stanovništva, početi zahtjevati bolje uvjete trgovine i veće cijene za izvoz svojih sirovina u Sjedinjene Države. U tom smislu NSSM 200 napravio ciljani popis od 13 zemalja, koje su izdvojene kao "strateški ciljevi" za američka nastojanja radi kontrole porasta stanovništva. S tom tajnom deklaracijom Vlada Sjedinjenih Država prihvatila je program ekonomske smrti, kao i gladi, bijedi i nepotrebnom umiranju zemalja u razvoju. Trinaest zemalja nabrojanih u tom dokumentu su bile: Brazil, Pakistan, Indija, Bangladeš, Egipat, Nigerija, Meksiko, Indonezija, Filipini, Tajland, Turska, Etiopija i Kolumbija.

Eksterni linkovi
----------------

Cijeli dokument na engleskom
**Antemoro** ili **Anteimoro** su jedan od 18 naroda Madagaskara, od 873.000 pripadnika (3.4 % stanovnika Madagaskara), koji žive na jugoistočnoj obali otoka u današnjim regijama Atsimo-Atsinanana i Vatovavi-Fitovinani.

Njihovo ime na malagaškom znači *ljudi sa obale*, i zorno opisuje kraj u kojem žive - obalu Indijskog oceana.
Antemoro kao i većinski Merine govore malagaški makrojezik, ali svojim dijalektom.

Historija
---------

Karta rasprostranjenosti malgaških etničkih grupa
Antemoro su bili vjerojatno posljednja veća grupa imigranata, koja je došla do Madagaskara oko kraja 15. vijeka i to iz Arabije, sa zaustavljanjem u Etiopiji i Somaliji. Nakon njih pojavili su se Evropljani u 16. vijeku. Po njihovoj usmenoj predaji njihov praotac bio je Ramakararo, jedan od sultana iz Meke. Oni su bili jedini malagaški narod koji je imao vlastito pismo - sorabe (po uzoru na arapsko pismo) sve do 19. vijeka, tad su britanski misionari prilagodili latinicu malagaškom jeziku.

Kao i Antambahoake, Antemori su bili na glasu po Madagaskaru kao izvrsni ljekari i poznavaoci natprirodnih sila.

Njih su malagaški starosjedioci zvali Antalaotra tj. *Ljudi s mora* kao i njima bliske Antanosije. 

Kao i kod drugih malagaških etničkih skupina arapskog porijekla, društvena struktura Antemora u prošlosti je bila feudalistička, na vrhu njihova društva bio je kralj (*Andrianoni*) koji je vladao nad svojim vazalima (*Anteoni*).

Geografska rasprostranjenost
----------------------------

Antemori žive na jugoistočnoj obali Madagaskara u današnjim regijama Vatovavi-Fitovinani i Atsimo-Atsinanana. Točnije između rijeke Mananjari na sjeveru i rijeke Sandrananta na jugu, pored malagaških naroda Antaifasi, Bara i Antanosi.

Običaji i kultura
-----------------

Antemori su nekoć bili na glasu kao odlični astrolozi, koji su mogli proreći budućnost na osnovu lunarnih ciklusa. Po tom su bili toliko poznati širom Madagaskara da su bili dvorski savjetnici brojnih merinskih vladara. Jedna od malgaških tradicija ombiasi (savjet seoskih astrologa) vjerojatno ima porijeklo u kulturi i običajima Antemora.

Antemori još i danas ručno rade unikatne papire koje Malgašani zbog zovu antemoro, on se naročito puno izrađuje kao suvenirska roba u gradu Ambalavao.

Veze
----

* Malgaši

Izvori
------

1. 1 2  „*Antemoro of Madagascar*" (engleski). Joshua project. Pristupljeno 16. 10. 2011.
2. 1 2 3 4  „*Peoples of the East Coast*" (engleski). Country Studies. Pristupljeno 16. 10. 2011.
3. ↑  „*Languages of Madagascar*" (engleski). SIL International. Pristupljeno 16. 10. 2011.
4. 1 2 3 4  „*Antefasy*" (španjolski). Ikuska Libros, S.L.. Pristupljeno 16. 10. 2011.

Vanjske veze
------------

* *Antemori* na portalu Ikuska (`es`)

| * p
* r
* u
**Etničke grupe Madagaskara** |
| --- |
| 
Antaifasi •
Antemoro •
Antaisaka •
Antambahoaka •
Antandroi •
Antankarana •
Antanosi •
Bara •
Betsileo •
Betsimisaraka •
Bezanozano •
Karana (Malgaški Indijci) •
Mahafali •
Makoa •
Merina •
Mikea •
Sakalava •
Sihanaka •
Sinoa (Malgaški Kinezi) •
Tanala •
Tsimiheti •
Vazaha (Malgaški Francuzi) •
Vazimba •
Vezo •
Zafimaniri •
Zafisoro
 | Malgaška zastava |
**Nickerie** je jedan od 10 distrikta na koji je Surinam od 1985. administrativno podjeljen.

Karakteristike
--------------

Nickerie se nalazi na sjeverozapadu zemlje, sa sjevera graniči sa Atlantskim oceanom, a sa zapada sa rijekom Corantijn, koja čini granicu sa Gvajanom. Sa istoka graniči sa Distriktom Coronie, i sa juga sa Distriktom Sipaliwini.

Distrikt ima površinu od 5,353 km², na kojoj po popisu stanovništva iz 2012. živi 34,233 stanovnika.

Administrativni centar distrikta je grad Nieuw Nickerie.

Glavna privredna grana je poljoprivreda, naročito uzgoj riže, jer je Nickeria najveći proizvođač riže u Surinamu. Sve donedavno iskapao se boksit i masovno sjeklo i izvozilo drvo.

Na sjeveru distrikta nalazi se zaštićeno stanište "Bigi Pan", veliko 679 km² oko močvarne lagune i šume mangrova. 
Bigi Pan je popularan među promatračima ptica zbog brojnih vrsta, pored tog zbog bočate voda vole ga i kajmani.

Administrativna podjela
-----------------------

Općine u Distriktu NickerieOpćine u Distriktu Nickerie
Nickerie je podjeljena na pet općina (nizozemski: *resort*);

| Općina | Stanovništvo (2012.) | Površina km² | Gustoća stan./km² |
| --- | --- | --- | --- |
| Groot Henar | 2,709 | 2,185 | 1.240 |
| Nieuw Nickerie | 12,818 | 30 | 427.3 |
| Oostelijke Polders | 7,153 | 357 | 20.04 |
| Wageningen | 2,937 | 1,613 | 1.821 |
| Westelijke Polders | 8,616 | 1,168 | 7.377 |

Izvori
------

1. 1 2 3 4 5 6   „*Nickerie*" (engleski). Shata. Pristupljeno 20.11.2022.
2. 1 2 3 4 5  „*Nickerie District in Suriname*" (engleski). City population. Pristupljeno 20.11.2022.

Vanjske veze
------------

***Nickerie*** na Wikimedijinoj ostavi

* *Nickerie* (`en`)

| * p
* r
* u
Distrikti Surinama |
| --- |
| Brokopondo • Commewijne • Coronie • Marowijne • Nickerie • Para • Paramaribo • Saramacca • Sipaliwini • Wanica |  |
**Liu Yan** (? - 194) je bio kineski plemić i velikodostojnik rodom iz dinastije Han, poznat kao guverner provincije Yizhou, a kasnije i gospodar rata čije je područje postalo osnovom buduće države Shu.

Liu Yan je pripadao lozi carske porodice koja vuče porijeklo od Liu Yua, jednog od sinova cara Jinga. Svoju je karijeru započeo u Chang'anu, odnosno dvoru cara Linga gdje je napredovao do mjesta ceremonijal-majstora. Zbog stalnih spletki na dvoru, život mu je došao u opasnost. Savjetnik Dong Fu mu je predložio da od cara isposluje mjesto guvernera zabačene i tada beznačajne provincije Yizhou. Nakon što je napustio dvor i došao u provinciju, Liu Yan se prvo sukobio sa pobunjenim Žutim turbanima, a zatim iskoristio kaos kako bi se odmetnuo od carske vlasti od provincije počeo stvarati vlastitu državu. U tu je svrhu svom potčinjenom Zhang Luu da preuzme vlast u Hanzhongu kako bi služio kao tampon-zona između Yizhoua i drugih gospodara rata.

Kada su godine 194. gospodari rata Li Jue i Guo Si preuzeli Chang'an nakon smrti omraženog kancelara Dong Zhuoa, Liu Yan se priključio koaliciji Han Suija i Ma Tenga, koja ih je odatle pokušala izbaciti. Pokušaj nije uspio, a tom prilikom je Li Jue zarobio, mučio i pogubio dvojicu Liuovih sinova - Liu Fana i Liu Dana. Treći sin Liu Zhang je uspio izmaći, ali je nedugo potom umro još jedan sin Liang Mao. Nedugo potom je njegova guvernerska palača izgorjela nakon udara groma i prisilila ga da se preseli u Chengdu. Tamo se, shrvan tugom, razbolio i umro. Naslijedio ga je Liu Zhang.

Povzano
-------

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
Liu Zhang
**Liu Zhang** (劉章) (? - 177. pne.), poznat i kao **Prince Jing od Chengyanga** (城陽景王), odnosno po ranijoj tituli **Markiz od Zhuxua** (朱虛侯) bio je kineski princ iz dinastije Han, poznat po svojoj ulozi u metežu klana Lü. Bio je unuk Liu Banga, osnivača dinastije. Godine 186. pne. ga je Liu Bangova udovica, carica majka Lü, nastojeći ojačati svoj klan, natjerala da se oženi za njenu nećaku Lü Lu. Isto kao i brata Liu Xingjua ga je pozvala u prijestolnicu Chang'an da služi kao jedan od komandanata carske garde. Nakon smrti carice majke 180. pne. je Liu Zhang preko supruga saznao da ga bakin klan nastoji likvidirati. Nastojeći to preduhriti, zajedno s bratom Liu Xiungjom se priključio zavjeri dvorjana, te povezao s bratom Liu Xiangom koji je s vojskom iz Qija trebao marširati na prijestolnicu te preuzeti krunu od malodobnog cara Houshaoa. Car je svrgnut, ali su prije dolaska pobunjeničke vojske dvorjani krunu dali Liu Zhangovom stricu Wenu. On je pokazao nepovjerenje prema svom nećaku te mu je dao malu kneževinu Chenyang. Tamo je Liu Zhang tri godine kasnije umro; njegova kratka vladavina je, pak, bila obilježena pravičnošću pa su ga tamošnji stanovnici nakon smrti proglasili za božanstvo.
**Pula Herculanea d.o.o.** gradsko je komunalno poduzeće u Puli osnovano 1. siječnja 1994.. Poduzeće je dobilo naziv po koloniji hercules koja se prostirala na tom području.Sastoji se od četiriju djelatnosti, hortikulture, čistoće, kanalizacije i dimnjačarstva. Temeljni kapital društva je nešto manji od 69 milijuna kuna, a trenutačni direktor je Igor Stari.

Povijest
--------

Iako je poduzeće osnovano 1. siječnja 1994. godine, ono nastavlja tradiciju prijašnjih gradskih ustanova koje su se skrbile o komunalnim djelatnostima u gradu, prije svega gradske ustanove *Čistoće* koja je utemeljena 15. rujna 1947. godine. U gradu je i prije osnutka potonje ustanove postojala organizirana skrb za držanje reda i čistoće grada. Prvo gradsko poduzeće zaduženo za održavanje čistoće grada osnovano je 1. siječnja 1889. godine, a do tada su ovu službu obavljali privatnici.

Nakon Drugoga svjetskog rata prvo je utemeljena *Čistoća* (tal. *Nettezza urbana*), a ona pak 1953. godine prerasta u *Uslugu*, da bi već za godinu i pol ovo poduzeće bilo podijeljeno u tri nova, komunalno poduzeće Uslugu, poduzeće za lokalni saobraćaj putnika i samostalno komunalno poduzeće *Put*. Potonjem su u sljedećim godinama pridružene manje organizacije koje su zaokružile srodnost obavljanih usluga. Od 1962. godine ovo se poduzeće skrbi za putove, a od 1975. za niskogradnju i održavanje grada. Godine 1990. mijenja naziv u *Komunalac* da bi 1. siječnja 1994. konačno bilo preimenovano u ime današnjega trgovačkog društva.

Pula Herculanea nadležna je za čitavo područje bivše općine Pule, tj. današnje općine Medulin, Ližnjan, Marčanu, Barban, Svetvinčenat, Fažanu i grad Vodnjan.

Više informacija
----------------

* Pulapromet

Vanjske veze
------------

* Službene web stranice Pula Herculanee
**Liu Zhiji** (pojednostavljeni kineski: ; tradicionalni kineski: ; pinyin: *Liú Zhījī*; Wade-Giles: **Liu Chihchi**) (661–721), kurtoazno ime **Zixuan** (子玄), bio je kineski historičar poznat kao autor knjige *Shitong*, prvog djela koje je na kritički način komentiralo dotadašnju kinesku historiografiju. Njegov otac Liu Zangqi i stariji brat Liu Zhirou bili su carski službenici, poznati po književnom talentu. Liu Zhiji je carski ispit položio 680, i ušao u državnu službu, radeći na nekoliko zbirki sužbenih historija 699. Godine 708. je podnio ostavku kako bi mogao dovršiti *Shitong*.

Literatura
----------


|  |  |
| --- | --- |
|  | **Ovaj članak sadrži kineski tekst.**Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova. |

* Li, Wenli. *Liu Zhiji Shitong Tixian De Biandao Sixiang He Biandao Yuanze (The Editing Thought and Principle in Liu Zhiji's Shitong)*. Tangdu Journal. 2006.5. p. 34-36. ISSN 1001-0300.
* Qu, Lintong, "Shitong" ("Generality of Historiography") Arhivirano 2007-09-29 na Wayback Machine-u. *Encyclopedia of China*, 1st ed.
Ovo je članak o princu Istočne dinastije Han. Za careve Zapadne dinastije Han sa istim imenom, iako drukčije napisanim, v. Car Hui od Hana i Ruzi Ying. Za fudbalera v. Liu Ying (fudbaler).
*Ovo je kinesko ime; porodično ime je* Liu*.*
**Liu Ying** (pojednostavljeni kineski: ; tradicionalni kineski: ; pinyin: *Liú Yīng*, ? - 71) bio je kineski princ iz dinastije Han, odnosno sin cara Guangwua i polubrat cara Minga. Nosio je titulu princa od Chua, ali je prije svega poznat kao pokrovitelj mnogih religija, a najviše budizma te se upravo zahvaljujući njemu ta religija prvi put godine 65. spomenula u službenim spisima.

### Izvori

1. ↑  „Life of Laozi". taoism.org. Arhivirano iz originala na datum 2008-01-31. Pristupljeno 17. 04. 2008.  See also Zürcher 1972, p. 26.

* Zürcher, Erik. 1972. *The Buddhist Conquest of China: The Spread and Adaptation of Buddhism in Early Medieval China*. Reprint, with additions and corrections. 2 vols. Sinica Leidensia. Leiden: E.J. Brill. First edition, 1959.